Joonas Riismaa

Joonas Riismaa (sündinud 6. märtsil 2002 Märjamaa vallasRaplamaa Sõnumid, 14. mai 2014.) on Eesti profikorvpallur.

 Klubikarjäär 
Joonas Riismaa on Märjamaa spordikooli ja BC Raplamaa kasvandik. Tema esimene treener oli Kalle Kollin.

2016. aastal alustas ta mängimist Itaalias, kus osales U16 ja U18 vanuseklasside kõrgemates divisjonides ehk Eccellenzas (klubid Siena Mens Sana ja Pistoia Basket U18). Ta võistles ka liigas Serie C Gold (tugevuselt neljas liiga) klubi Montale Libertas Basket meeskonnas 2018–2020. Giorgio Tesi Group Pistoia eest mängis ta liigas Serie A2 (tugevuselt teine liiga) aastatel 2020–2022. Serie A2 liigas olid ta parimad näitajad mängudes eraldi võetuna: 25 punkti, 8 lauapalli, 5 söötu, 3 vahetlõiget, efektiivsus 26.Joonas Riismaa's regular seasons records. vaadatud 25.02.2023.

Hooajast 2022/2023 oli Riismaal sõlmitud 2 aastane leping Itaalia klubiga Happy Casa Brindisi liigas Serie A. Peale treeneri vahetust jäid 2024. aastal kaotas Riismaa mänguminutid. Klubi jäi samal aastal Itaalia kõrgliigas viimaseks ning langes tugevuselt teise liigasse Serie A2.Joonas Riismaa raskest hooajast Itaalias: esimesed kuud ei saanud ma uuelt peatreenerilt isegi “tere” mitte. korvpall24.ee, 31. mai 2024

2024/2025 aasta hooajal suundus Riismaa Itaalia esiliiga klubisse Pallacanestro Cantù, mis võitis selle liiga ja tõusis 2025/2026 hooajaks kõrgliigasse Serie A. Meeskonnas põhiliselt kaitsele keskendunud Riismaa arvele jäi 49 mängus keskmiselt 19,7 minutit, 4,8 punkti ja 2,7 lauapalli.Cantu Itaalia meistriliigasse aidanud Joonas Riismaa: siin oldi valmis panustama nii palju kui tarvis. korvpall24.ee, 17. juuli 2025

 Koondisemängud 
Riismaa on mänginud Eesti noortekoondistes U16, U18 ja U20 vanuseklassis.

Joonas Riismaa debüteeris Eesti rahvuskoondise mängus 28. veebruaril 2022 MM2023 valikmängus Poola vastu, visates 68:70 kaotatud mängus 3 punkti.Poola - Eesti 28.02.2022. Enne 2025. aasta Euroopa meistrivõistluste finaalturniiri oli Riismaa pidanud koondises 32 mängu. Edukaim mäng oli 2023. aasta augustis Ungari vastu (90:73), kus ta viskas 16 punkti, saades efektiivsuse näitajaks 18.Joonas Riismaa. Statistika. Eesti Korvpalliliit 

Viited

Välislingid
Joonas Riismaa. Basketball Player - Proballers.
Joonas Riismaa. basket.ee.
U20 Nordic Cup, Joonas Riismaa pärast võitu Rootsi üle: suutsime oma mänguplaanist kinni pidada. YouTube, Eesti Korvpalliliit, 21. juuli 2021
Joonas Riismaa: ma ei osanud Itaaliasse minnes oodata, et jõuan 20-aastaselt kõrgliigasse. Delfi Sport,12. juuli 2022
 Jarmo Jagomägi. Eesti korvpallikoondislane jätkab tiimiga ka Itaalia kõrgliigas: jään terve aastaga väga rahule. sport.postimees.ee, 14. juuni 2025

Kategooria: Eesti korvpallurid
Kategooria: Sündinud 2002